text: Lisa Ann
  Lisa Ann | ||
  persoan yn de seksyndustry | ||
  persoanlike bysûnderheden | ||
  oare artyste- nammen |
  Zina Sunshine, Leesa | |
  echte namme | Lisa Anne Corpora | |
  nasjonaliteit | Amerikaansk | |
  berne | 9 maaie 1972 | |
  berteplak | Easton (Pennsylvania) | |
  etnisiteit | Italjaansk | |
  wurkpaad | ||
  wurksum as | neakenmodel, stripper, pornoaktrise, regisseur, ympressario | |
  jierren aktyf | 1993 – 1997 & 2006 – no | |
  offisjele webside | ||
  www.thelisaann.com |
  Lisa Ann, echte namme Lisa Anne Corpora[1] (Easton (Pennsylvania), 9 maaie 1972), is in súksesfolle en tige populêre Amerikaanske pornoaktrise, dy't ek wol bekend stiet as Zina Sunshine en Leesa en ûnder har bynamme the Queen of Porn. Hja wurket ek as neakenmodel, stripper, ympressario en pornoregisseur. Yn 2008 krige se bekendheid by in breder publyk troch har haadrol yn 'e pornofilm Who's Nailin' Paylin?, wêryn't se de doetiidske Republikeinske fise-presidintskandidate Sarah Palin parodiëarre.
  Ynhâld
  Biografy[bewurkje seksje | boarne bewurkje]
  Iere Jierren[bewurkje seksje | boarne bewurkje]
  Lisa Ann waard op 9 maaie 1972 te Easton, yn 'e Amerikaanske steat Pennsylvania, berne as Lisa Anne Corpora. Yn 1990 sette se útein mei erotysk dûnsjen om har oplieding ta diplomearre toskedoktersassistinte te bekostjen. Yn july 1993 spile hja foar it earst yn in pornografyske film. Se wurke dêrnei fjouwer jier as pornoaktrise, yn 't earstoan noch ûnder artystenammen as Zina Sunshine en Leesa. Yn 1997 liek it der even op dat se AIDS oprûn hie. Lokkigernôch rûn dat mei in skamper ôf, mar se wie der wol sa fan skrokken dat se har pornografyske karriêre deroan joech.[2]
  Dûnseresse en Eigen Modelleburo[bewurkje seksje | boarne bewurkje]
  De jierren dêrop tourde Lisa Ann as eroatysk dûnseresse yn it Amerikaanske stripklubsirkwy, wêrby't se altiten de haadattraksje fan 'e jûn wie. Yn 2001 kearde se lykwols werom nei de pornoyndustry, diskear as aginte foar oare aktrises, fia it modelleburo L.A. Direct.[3] Yn novimber 2006 rjochte hja in eigen modelleburo op, earst ûnder de namme Clear Talent Management, mar yn 2007 neamde se it om ta Lisa Ann's Talent Management.[4] Datselde jiers noch gie it Lighthouse Agency, fan pornoregisseur Seymore Butts deryn op.[5] Uteinlik waard har agintskip yn july 2010 opdoeke.[6]
  Comeback en Rol as "Serra Paylin"[bewurkje seksje | boarne bewurkje]
  Underwilens hie Lisa Ann har comeback as pornoaktrise makke; har earste nije film kaam út yn febrewaris 2006. Yn 2008 spile se Serra Paylin, in parody op 'e doetiidske Republikeinske fise-presidintskandidate Sarah Palin, yn 'e film Who's Nailin' Paylin?, in produksje fan Hustler Video fan pornomagnaat Larry Flynt. De film befettet sênes wêryn't "Serra Paylin" seksuële omgong hat mei aktrises dy't de froulike politisy Hillary Clinton (spile troch Nina Hartley) en Condoleezza Rice (spile troch Jada Fire) parodiëarje, en dêrnjonken mei twa Russyske soldaten. (Dat lêste is in ferwizing nei in útspraak fan Palin, dy't doedestiden gûverneur fan 'e Amerikaanske steat Alaska wie en op in stuit opmurk dat men út Alaska wei by goed waar Ruslân lizzen sjen kin.) Who's Nailin' Paylin? waard útbrocht op 4 novimber 2008, de dei fan 'e presidintsferkiezings, en wie fuortynienen al in grut súkses. Sadwaande krige Lisa Ann ek foar it earst bekendheid by in breder publyk, sasear sels, dat har úteinlik de bynamme the Queen of Porn jûn waard.
  In bonussêne mei de titel Obama is Nailin' Paylin, wêryn't "Serra Paylin" seks bedriuwt mei in swarte akteur dy't Barack Obama parodiëarret, waard frijjûn op 'e foarjûn fan ferkiezings; dizze sêne is beskikber fia de ledewebside fan Hustler en op 'e blu-ray-útjefte fan 'e film, mar stiet net op 'e dvd-útjefte.[7] Who's Nailin' Paylin? wie sa populêr, dat Hustler noch ferskate ferfolgen makke hat, mei alle kearen Lisa Ann wer yn 'e haadrol, lykas Letterman's Nailin' Palin (augustus 2009)[8], You're Nailin' Palin (septimber 2009)[9], Hollywood's Nailin' Palin (2010)[10], en Who's Nailin' Palin #2 (2011).[11] Dêrfan is Letterman's Nailin' Palin in ferwizing nei de iepentlike deilisskip fan Sarah Palin en talkshow-presintator David Letterman, wylst Hollywood's Nailin' Palin in wink is nei de realitysearje op 'e Amerikaanske tillefyzje, wêrby't Sarah Palin en har gesin harren de hiele dei troch de kamera folgje lieten.
  Behalven yn pornografyske films spile Lisa Ann "Serra Paylin" teffens yn 'e fideoklip fan it nûmer We Made You, fan 'e ferneamde rapper Eminem. Dat kameoroltsje waard se foar frege op foarspraak fan Joseph Kahn, de regisseur fan 'e klip.[12]
  Regisseur[bewurkje seksje | boarne bewurkje]
  Oare Aktiviteiten[bewurkje seksje | boarne bewurkje]
  Yn maart 2010 ferskynde hja mei û.o. kollega's as Julie Meadows, Kaylani Lei, Alektra Blue en Ron Jeremy yn in ideële ynternetfideoboadskip fan 'e Free Speech Coalition tsjin ynternetpiraterij fan pornografysk materiaal.[15]
  Prizen en nominaasjes[bewurkje seksje | boarne bewurkje]
  Jier | Priis | Resultaat | Kategory | Foar har optreden yn |
  ---|---|---|---|---|
  2007 | XRCO Award | wûn | comeback fan it jier | n.f.t. |
  2009 | AVN Award | wûn | milf/cougar-artyste fan it jier | n.f.t. |
  ynhuldige | AVN Hall of Fame | n.f.t. | ||
  AEBN VOD Award | wûn | artyste fan it jier | n.f.t. | |
  XRCO Award | wûn | milf fan it jier | n.f.t. | |
  2010 | AVN Award | nominearre | bêste aktrise | Who's Nailin' Paylin? |
  FAME Award | wûn | leaflingsmilf | n.f.t. | |
  XFANZ Award | wûn | milf fan it jier | n.f.t. | |
  XRCO Award | wûn | milf fan it jier | n.f.t. | |
  2011 | AVN Award | nominearre | bêste orale sekssêne | Massive Facials 2 |
  nominearre | bêste lesbyske groepsekssêne (mei Alexis Ford, Monique Alexander, Andy San Dimas, Celeste Star en Teagan Presley) | Femme Core | ||
  AEBN VOD Award | wûn | artyste fan it jier | n.f.t. | |
  Urban X Award | wûn | bêste milf-artyste | n.f.t. | |
  ynhuldige | Urban X Hall of Fame | n.f.t. | ||
  Xbiz Award | wûn | milf-artyste fan it jier | n.f.t. | |
  XRCO Award | nominearre | milf fan it jier | n.f.t. | |
  2012 | AVN Award | nominearre | milf/cougar-artyste fan it jier | n.f.t. |
  nominearre | crossover-stjer fan it jier | n.f.t. | ||
  NightMoves Award | wûn | publykspriis foar bêste milf-artyste | n.f.t. | |
  wûn | publykspriis foar bêste yndividuële webside (foar TheLisaAnn.com) | n.f.t. | ||
  Urban X Award | wûn | milf-artyste fan it jier | n.f.t. | |
  XRCO Award | nominearre | milf fan it jier | n.f.t. | |
  2013 | AVN Award | nominearre | bêste presintaasje fan in pornostjer | Lisa Ann: Fantasy Girl |
  XRCO Award | nominearre | milf fan it jier | n.f.t. | |
  2014 | AVN Award | nominearre | bêste anale sekssêne (mei Jules Jordan) | Deep Anal Drilling 4 |
  nominearre | bêste presintaasje fan in pornostjer | Lisa Ann: Can't Say No | ||
  wûn | meast seksy milf | n.f.t. |
  Keppelings om utens[bewurkje seksje | boarne bewurkje]
  - (in) Offisjele webside fan Lisa Ann
  - (in) Biografy en filmografy fan Lisa Ann yn 'e Internet Movie Database (IMDb)
  - (in) Biografyske gegevens en filmografy fan Lisa Ann yn 'e Internet Adult Film Database (IAFD)
  - (in) Lighthouse Talent merges with Lisa Ann's Talent Management
  - (in) Lisa Ann Appears In New Eminem Video
  - (in) Lisa Ann becomes Agent for L.A. Direct
  - (in) Lisa Ann Joins AEBN To Promote RealTouch
  - (in) Lisa Ann renames Talent Agency
  - (in) Lisa Ann's Directorial Debut, Hung XXX, Streets Tuesday
  - (in) Nikki Benz, Lisa Ann and Sean Michaels to Host XRCO Awards
  - (in) Interview with Lisa Ann
  - (in) Pornstars Decry Piracy in New Video (SFW)
  - (in) Hustler Shoots "Obama Is Nailin' Paylin"
  Boarnen, noaten en/as referinsjes: |
  Noaten
  Boarnen
  
  